als_Latn dik_Latn sag_Latn
Xhanluixhi Donaruma nuk rinovon me Milanin. Dita e sotme ka qenë vendimtare për të ardhmen e portierit, teksa agjenti i tij është takuar para pak minutash me drejtuesit e Milanit në zyrat e klubit për të diskutuar të ardhmen.
Pas ofertës së bërë nga skuadra e tij që iu prezantua nga administratori Marko Fasone, Donaruma ka refuzuar të rinovojë, gjë e cila i është kominuar përmes Mino Raiolës pasi vetë lojtari nuk ishte në takim.
Padyshim një e papritur e madhe kjo, duke parë faktin që vetë portieri i talentuar deklaroi pak ditë më parë se Milani është shtëpia e tij.
Ndërkohë, Fasone pas këtij lajmi deklaroi: “Donaruma ka vendosur të mos rinovojë kontratën. Gjithsesi Milani vazhdon përpara.”
Kontrata e portierit italian me Milanin skadon në qershorin e vitit 2018 dhe ai do të largohet si një lojtar i lirë, por tani pritet edhe ndonjë hakmarrje e mundshme e kuqezinjve pas këtij vendimi.
als_Latn als_Latn als_Latn als_Latn als_Latn